ሱዳን ዜጎቿ ከቤታቸው እንዳይወጡ በከፊል ከለከለች፤ በዓለም አቀፍ ደረጃ ደግሞ ከ103 ሺህ በላይ ሰዎች ከኮሮና ቫይረስ አገግመዋል፡፡
ባሕር ዳር፡ መጋቢት 15/2012 ዓ.ም (አብመድ) የኮሮና ቫይረስ ሥርጭትን ለመግታት ሱዳን ዜጎቿ ከቤት እንዳይወጡ ከልክላለች፡፡በዚህም መሠረት ከዛሬ መጋቢት 15/2012 ዓ.ም ጀምሮ በመላ ሀገሪቱ ከምሽቱ 2፡00 እስከ ንጋቱ 12፡00 ከቤት መውጣትን ከልክላለች፡፡በሱዳን በኮሮና ቫይረስ ተጠርጥረው የጤና ክትትል እየተደረገላቸው የሚገኙ 17 ሰዎች መኖራቸውን የሀገሪቱ የድንገተኛ ሕክምና ከፍተኛ ኮሚቴ አስታወቋል፡፡ 6 መቶ 66 ሰዎች ደግሞ በምርመራ ነጻ ሆነው ወደ ማኅበረሰቡ ተቀላቅለዋል፡፡ በሱዳን ውስጥ ከአንድ ከተማ ወደ ሌላ ከተማ በአውቶብስ የሚደረግን እንቅስቃሴም ለጊዜው እንዲቆም ኮሚቴው አሳስቧል፡፡